system
Răspunde în limba română, în stilul Wikipedia, cat mai corect gramatical.
user
Poți descrie [Titlu] pCornel Regman?
assistant
Cornel Regman (n. 28 noiembrie 1919, comuna Daneș, județul interbelic Mureș – d. 14 iulie 1999, București) a fost un critic, istoric și redactor literar, cercetător științific și profesor de liceu și universitar român.

Biografie 
După ce a terminat liceul la Cluj, a studiat la  Facultatea de Litere și Filosofie a Universității „Regele Ferdinand” din Cluj (mutată temporar la Sibiu), pe care a absolvit-o în 1942. Și-a luat doctoratul în filologie cu teza Agârbiceanu și demonii (1973).

După terminarea studiilor a lucrat ca profesor de liceu la Cluj, ca redactor la revista Steaua, cercetător științific la Institutul de Lingvistică din București, conferențiar la catedra de Literatură Română a Institutului Pedagogic din Constanța,

A făcut parte, alături de Ion Negoițescu, Radu Stanca, Ștefan Aug. Doinaș, Nicolae Balotă, Ion Desideriu Sârbu, Ioanichie Olteanu,  din Cercul literar de la Sibiu. A fost redactor la ESPLA, cercetător la Institutul de Lingvistică, conferențiar universitar la Institutul Pedagogic din Constanța, precum și redactor la revistele „Viața românească” și „Tomis”, unde a susținut cronica literară.

În perioada 1949-1956 a publicat sub pseudonimul Dan Costa.

Viață personală 
A fost căsătorit cu Zorina, cu care a avut un fiu, Ștefăniță.

În comuna natală gimnaziul de stat îi poartă numele.

Este înmormântat în comuna natală.

Volume publicate 
 Confluențe literare (1966)
 Cărți, autori, tendințe (1968) 
 Cică niște cronicari... (1970) 
 Selecție din selecție (1972)
 Colocvial (1976) 
 Explorări în actualitatea imediată (1978)
 Noi explorări critice (1982) 
 De la imperfect la mai puțin ca perfect (1987) 
 Nu numai despre critici (1990)
 Agârbiceanu și demonii. Studii de tipologie literară, studiu critic (1973); ed. a II-a, Editura Paralela 45 (2001)
 Ion Creangă. O biografie a operei (1997)
 Reflexii și reflexe. Aforisme vesele și triste, Editura Jurnalul Literar, 1997 (red.)
 Patru decenii de proză literară românească, ediție îngrijită de Ștefăniță Regman (2004)

Premii și distincții 
 Premiul revistei Familia pentru volumul „Cărți, autori, tendințe” (1968)
 Premiul Uniunii Scriitorilor pentru volumul „Colocvial” (1976)
 Premiul „Titu Maoirescu” al Academiei Române pentru volumul „Nu numai despre critici” (1990)
 Premiul Asociației Scriitorilor din București pentru volumul „Ion Creangă. O biografie a operei” (1995)
 Premiul Uniunii Scriitorilor și premiu la secția „Critică și istorie literară” pentru volumul „Dinspre „Cercul Literar” spre „Optzeciști”” (1998)
 Premiul special pentru întreaga operă la „Colocviile tomitane”, Constanța, 1998
 Premiul „Opera Omnia” al Uniunii Scriitorilor (1998)

Note

Bibliografie 
 Nadia Vesa — Cornel Regman. Monografie literară, Editura Școala Ardeleană, Colecția tânărului scriitor, Cluj-Napoca, 2015 (Volum câștigător al Concursului de debut al Filialei Cluj a Uniunii Scriitorilor). 
 Scriitori români mureșeni
 Elena Nadia Ramona Vesa — Cornel Regman. Monografie literară, (teza de doctorat la Universitatea „1 decembrie 1918”, Alba Iulia, 2010
 „Dialog la aniversară. Interviu cu Cornel Regman” pentru Jurnalul Național la împlinirea vârstei de 75 de ani, publicat în Dinspre „Cercul Literar” spre „Optzeciști”, Ed. Cartea Românească, 1997
 Adrian Popescu — Exigență și probitate. Cornel Regman la 60 de ani, Steaua, an 30, nr. 11, noiembrie 1971
 Mircea Popa — Cornel Regman sau demonul negației, în ,,Steaua”, an. 35, nr. 11, noiembrie 1984
 Virgil Nemoianu — Critica lui Cornel Regman'', în ,,Familia”, 1968, nr. 6, p. 2

Legături externe 
 Interviu cu Cornel Regman
 Articol de Gheorghe Gricurcu în România literară I 
 Articol de Gheorghe Gricurcu în România literară II 
 Alt articol de Gheorghe Gricurcu în România literară I 
 Alt articol de Gheorghe Gricurcu în România literară II 
 „Din arhiva Cornel Regman” în România literară 
 „Un critic caustic" în România literară 
 "Cornel Regman", articol în revista "Cultura" 

Nașteri în 1919
Nașteri pe 28 noiembrie
Decese în 1999
Decese pe 14 iulie
Critici literari români
Decese în București
Istorici literari români
Oameni din județul interbelic Mureș
Profesori români
Profesori universitari români
Redactori literari români
Scriitori români